BORBA JUŽNIH SLOVENA. 119 
crkve; ali da onda nebi još traga razkolju izmedju obiju obreda. 
Glava zapadne crkve ne čini ni kakove razlike za zavode obiju 
obreda; njemu su sve biskupije u barskoj metropoliji jednake. One 
sve, kano i samostani latinski i grčko-slovenski, čine ,jednu crkvu.“ 
Ovaj čin, vjersko na ime jedinstvo, koje je postojalo u XI. vieku 
s jedne strane u zetskoj kneževini s druge izmedju ove i susjedne 
Hrvatske, imao je tu posljedicu, da narodna osebina izmedja hrvat- 
skoga i srbskoga plemena ni je bila još tada tako oštro izražena, 
kano što se je kašnje razvila i izoštrila. S toga oku inostranca 
ne bijaše dosta jasna razlika izmedju Hrvatstva i Srbstva; a ova 
razlika bješe još slabije izražena u staroj Duklji, u Zeti. Odavle 
ni je čudo, što ljetopisac' o narodu u Zeti veli: ,72 rov S€pBov ž0voc, 
20G di mal X poBđrac sakodai“, srbski narod, koj takodjer Hrvate zovu.“ 
— Drugo, što je vriedno spomenuti, jesu oni propisi, po kojih imao bi se 
nadbiskup vladati u upravljanju metropolije. ,Opominjemo ljubav tvoju 
— piše papa Petru — da tvoje življenje bude prema tolikoj časti tvojoj, 
kako bi, pomočju božjom, uzoran bio primjerom i riečju. 'Vvoje dakle 
življenje budi pravilom za sinove tvoje, da se po njem ravna njihova ja- 
kost, ima li kakve u njih. Sree indi tvoje neka se neda niti srećom, koja 
ovdje laska piti, zanieti, niti uplašiti nesrećom; nego što godj bilo, 
neka svlada jednakom krieposti. Ne budi u tebe sržbe, nenavisti, 
nerazborite  naglosti.  Podieljenje svetoga blagoslova i pravedna 
suda ne budi koristoljubjem oskvrnjeno. Budi u tebi i blagost 
dobra pastira i stroga pravednost sudca, jedno na ime da štiti ne- 
vine, drugo da nemirnjake od zloće odvrati.  Naprama siromahom 
budi milosrdan, obranom priskoči ugnjetenim a ugnjetačem opri se 
liepim načinom. Ne gledaj ni koga u lice, gdje se o pravici radi. 
Nikoga ne priezri, koji traži svoja prava; budi uzvišen zaštitom pra- 
vice, da se niti bogatac ne usudi svojim uplivom što god kod tebe 
po strani započeti, ni da siromaha utjera njegova nizost u sdvojnost; 
kako bi, božjim milosrdjem, mogao biti takav, kakova iziskuje sveto 
pismo govoreći: biskup ima bezprikoran biti. Ali takav možeš biti, 
ako ti ljubav bude učiteljicom, koju tko sliedi, neće nikada skrenuti 
s pravoga puta. Evo, predragi brate, uz mnoga ina to su ti uresi 
svećenstva, uresi plašta; čega ako se sviestno držao budeš, imat ćeš 
iznutra, što vanjski izkazuješ da si primio.“ 
Zlatne zaista rieči, koje, ako si jih Petar duboko u srdce usadio, 
bile su podobne dati puku zetske države odlična pastira i učitelja, 
! Joan. curopalat Historia, p. 714. 
